(§. 56. Fig. 2.) 
m 
MESEMBRYANTHEMUM SALMONEUM Haw. 
MESEMBRYANTHEMVM s almoneum; caule ramisque gracillimis flexilibus subrep- 
tantibus, foliis conferiis patentibus angustissime lanceolatis obtusis subtus convexis 
supra planiusculis .sulcatis papillose micantibus viridibus, pedunculo subtricliotomo, 
petalis luteolis apice fulvo-roseis. 
M. salmoneum ; caulibus subfiliformibus debilibus elongatis prostratis, foliis linearibus 
sulcatis internodio longioribus sordide papulosis, radicibus demum superne strumosis. 
I)C. Prodr. 3. p. 444-. 
M. salmoneum; ramis subfiliformibus debilibus elongatis prostratis; radicibus senectis 
superne strumosis: foliis linearibus sulcatis internodio longioribus sordide papulosis. 
Haw. Revis. p. 176. 
RADIX fibrosa. 
CAULIS gracilis basin versus noduloso-strumosus , ramique prostrati, subradican- 
tes, extra ollam dependentes, spithamei, gracillimi, flexiles, juniores virides minute papillosi, 
seniores rudimentis foliorum desiccatis instructi, cortice fulvido. 
FOLIA conferta, in ramis florentibus remotius cula, distincta, juniora erecta, seniora 
patentissima apice subrecurvula, lanceolato-linearia, lin. 6-8 longa, et lineam medio lata, 
utrinque attenuata, subtus convexa, supra convexiuscula sulco longitudinali exarata, apice 
obtusa, laete viridia papillis minutis submicantibus adspersa. 
FLORES in pedunculo communi papilloso, rite tricholome ramoso, sed abortu saepe 
dichotomo aut indiviso dispositi, diametro pollicari, ante meridiem expansi. Pedicelli superne 
incrassati, basi bractea aut potius foliolo instructi. 
CALYX subglobosus, papillosus, quinque fidus ; laciniis laliusculis subaequalibus, 
margine membranaceis, sub apice mucronatis. 
PETALA pluriserialia, seriebus interioribus sensim diminutis, expansa, lanceolata, 
acutiuscula, lutescentia, extus et apice rosea, laciniis calycinis triplo longiora. 
STAMINA erecta, filamentis sterilibus albis circumdata. Filamenta alba. An- 
therae luteae. 
PISTILLUM. Ovarium subclavatum, supra conicum. Styli 5 subulati, erecti, 
flavidi, longitudine filamentorum. 
CAPSULA subglobosa, quinquelocularis; maturam non vidi. 
Habitat in Prom. bon. spei. Floret Augusto. 
Observ. E seminibus Capensibus a Dom. Burchell collectis orta est haec species anno 1819. 
Proxime accedit ad M. canaliculatum Haw.; sed differt foliis brevioribus anguste 
lanceolatis, nec omnino linearibus minusque papillosis, et floribus lutescentibus in 
pedunculo communi ramoso, nec roseis et exacte solitariis. 
